Seglet viser en scene med en indianer til hest og en bonde som pløjer jorden. Tre årstal er indskrevet på bånd som omgiver seglet. Det første, 1819, henviser til året for etableringen af Fort Snelling, den første europæiske bosætning i delstaten. Årstal nummer to, 1858, henviser til optagningen i unionen, mens det tredje årstal, 1893, henviser til året flaget blev vedtaget. Seglet er omgivet af en krans af orkideblomster (latin: ''cypripedium reginae''). Udenfor dette findes en ring hvor der er placeret nitten stjerner samlet i fem grupper. Tallet nitten er en henvisning til at Minnesota var den nittende delstat som sluttede sig til [[USA|unionen]] efter de oprindelige tretten. Den øverste stjerne repræsenterer [[nordstjernen]]. I seglet forekommer også delstatsmottoet, ''L'Etoile du Nord'', som henviser til det samme. Nordstjernen som symbol genfindes i to andre nordlige delstaters flag: [[Alaskas flag|Alaska]] og [[Maines flag|Maine]].
Historie